Dangʻara tumani (Tojikiston)

Oʻzbekistondagi Dangʻara tumani bilan adashtirib yuborilmasin.

Dangʻara tumani () – Tojikiston Respublikasi Xatlon viloyatidagi tuman.

1932-yil 8-iyulda Tojikiston SSR Koʻlob viloyati tarkibida tashkil etilgan. Hududi 2009,8 km².

 Geografiyasi 
Dangʻara tumani Vaxsh daryosi vodiysida joylashgan. Shimolda Xatlon viloyatining Norak tumani, sharqda Temurmalik va Vose tumanlari, gʻarbda Yovon va Abdurahmon Jomiy tumanlari, janubda Farxor va Levakand tumanlari bilan chegaradosh.

Dushanbe-Koʻlob avtomagistrali tuman markazi, Dushanbedan 116 km janubi-sharqda va temir yoʻl stansiyasidan 2 km uzoqlikda joylashgan Dangʻara shaharchasidan oʻtadi. Aholi asosan qishloq xoʻjaligi bilan shugʻullanadi.

 Tarixi 
1958-yil 6-iyunda tugatilgan Xovaling tumanining bir qismi Dangʻara tumaniga qoʻshilganВедомости Верховного Совета СССР. № 13 (908), 1958 г..

 Aholisi 
2015-yil 1-yanvar holatiga koʻra, aholisi 136 100 kishi, shundan shahar aholisi 18,4% yoki 25 000 kishi.

 Maʼmuriy boʻlinishi 
Dangʻara tumani 1 shaharcha va 8 jamoatdan iborat:

Dangʻara tumanining maʼmuriy boʻlinishi Jamoat Aholisi Dangʻara, shaharcha  25000Safobaxsh 20119Pushing 13293Korez 15027Sangtoʻda  12686Sebiston 12736Ismat Sharif 20452Lolazor  18285Lohur 6648

Dangʻara tumani rahbari Tojikiston Prezidenti tomonidan tayinlanadigan Hukumat raisi hisoblanadi. Qonun chiqaruvchi organi xalq tomonidan besh yillik muddatga saylanadigan Xalq deputatlari Majlisidir.

 Qiziqarli faktlar 
2018-yil 29-iyulda Tojikistondagi birinchi IShID terrorchilik hujumi Dangʻara tumanida boʻlgan. Toʻrt nafar xalqaro sayyoh pichoq jarohatlaridan halok boʻlgan, yana ikkitasi yaralangan. Ikki hujumchi oʻldirilgan va yana toʻrt nafari huquqni muhofaza qilish organlari tomonidan hibsga olingan.

 Hukumat raislari 
 Sijouddin Salomzoda (2024-yil yanvardan beri)
 Rahmon Islomiddin (2024-yil yanvargacha)
 Gul Sherali (1994-2001)

 Manbalar 


Turkum:Xatlon viloyati tumanlari